internet vaartha 257 Views
ముందుగా న్యూఇండియా అష్యూరెన్స్‌ కంపెనీ
న్యూఢిల్లీ : ప్రభుత్వరంగ బీమా కంపెనీల్లో కనీసం ఒక్క సంస్థలో అయినాసరే ఈ ఆర్ధిక సంవత్సరంలో పదిశాతం వాటాలను విక్రయించి పెట్టుబడుల ఉపసంహరణలో వృద్ధిని సాధించాలని ప్రభుత్వం భావిస్తోంది. ఇందులో భాగంగానే ప్రాథమిక మార్కెట్‌లో న్యూ ఇండి యా అస్యూరెన్స్‌ను జాబితా చేస్తోంది. ఆర్ధిక సేవల విభాగం వీటి విలువలు మదింపుచేసే పనిలో ఉంది. ఇతరసాధారణ బీమా కంపెనీలను కూడా స్టాక్‌ ఎక్ఛేంజిల్లో జాబితా చేసి ఐపిఒల జారీద్వారా వాటాలను విక్రయించే పనికి పూనకుంటున్నది. యునైటెడ్‌ ఇండియా ఇన్సూరెన్స్‌, నేషనల్‌ ఇన్సూరెన్స్‌, ఓరియంటల్‌ ఇన్సూరెన్స్‌ వంటి సంస్థలు త్వరలోనే ఐపిఒలకు రావచ్చన్నది అంచనా. 2016-17 ఆర్ధిక సంవత్సరంలో మరింత పారదర్శకంగా ఈ వాటాల విక్రయం నిర్వహించేందుకు బడ్జెట్‌లో ప్రకటించినట్లుగా ముందు స్టాక్‌ ఎక్ఛేంజిల్లో జాబితాచేయనున్నట్లు ఆర్ధిక శాఖ విభాగం ప్రకటించింది. న్యూ ఇండియా అస్యూరెన్స్‌, నేషనల్‌ ఇన్సూరెన్స్‌ కంపెనీలు రెండు కూడా రెండంకెల నికరలాభం ప్రకటించాయి. 2014-15లో 31.4శాతం, మరుసటి సంవత్సరం 17.9శాతంచొప్పున లాభాలు వచ్చాయి. న్యూ ఇండియా అష్యూరెన్స్‌ నికరలాభం 1431 కోట్లుగా ఉంది. ఓరియంటల్‌ ఇన్సైరెన్స్‌,యునైటెడ్‌ ఇండియా ఇన్సూరెన్స్‌ 14.8శాతం, 43శాతంగా నికరలాభాల్లో క్షీణత ను గుర్తించాయి. దేశంలోని ఏ ఒక్క బీమా సంస్థ కూడా ఇప్పటివరకూ స్టాక్‌ మార్కెట్లలో జాబితా కాలేదు. బీమారంగ నిపుణుల అంచనాలప్రకారం చూస్తే ప్రభుత్వరంగంలోని సాధారణ బీమా కంపెనీలకు సరైన విలువలు మదింపుచేయడం కొంత కష్టమైన పనేనని ఎందుకంటే ఎక్కువ నష్టాలు, క్లెయింలు అధికంగా ఉండటం వల్ల మోటారు బీమా వంటి కీలక విభాగాల విలువల మదింపు కష్టం అవుతుందని చెపుతున్నారు. ఎన్‌ఐఎ సిఎండి జి.శ్రీనివాసన్‌ మాట్లాడుతూ తమ సంస్థ పెట్టుబడుల ఉపసంహరణ ప్రక్రియ కు సిద్ధం అవుతోందని, ఆర్ధికరంగపరంగా పటిష్టంగా ఉన్నట్లు వివరించారు. మార్కెట్‌ వాటా కూడా దేశీయంగాను, అంతార్జతీయ మార్కెట్లలో పెరుగుతోందన్నారు ప్రభుత్వరంగంలోని నాలుగు బీమా కంపెనీలు ప్రస్తుతం జా బితా కావాల్సిన అవసరం ఉందని, వీటిలో న్యూ ఇండియా అస్యూరెన్స్‌ మొట్టమొదటిదిగా జాబి తా అవుతోందన్నారు. ఆర్ధిక మంత్రిఅరుణ్‌ జైట్లీతన బడ్జెట్‌ప్రసంగంలో ప్రభుత్వరంగ కంపెనీల్లో పబ్లిక్‌ షేర్‌హోల్డింగ్‌ పారదర్శకతకు నిదర్శనంగా ఉంటుందని, సాధారణ బీమా కంపెనీలు ఇందుకోసం స్టాక్‌ ఎక్ఛేంజిల్లో జాబితా కావాల్సిన అవసరం ఉందని పేర్కొన్నారు. ప్రభు త్వం ఆర్ధికలోటును 2016-17 ఆర్ధిక సంవత్స రానికి సంబంధించి జిడిపిలో 3.5శాతానికి తీసుకురావాలన్న లక్ష్యంతో ఉంది. ప్రస్తుతం 3.9శాతంగా లోటు కనిపిస్తోంది. ప్రభుత్వరంగ బ్యాంకులకు మూలధనీకరణకింద ప్రభుత్వం 25వేల కోట్లు కేటాయించింది. సమస్యాత్మక ఆస్తులు, రానిబాకీలు మరింతపెరిగితే ప్రభుత్వం మరింతగా సాయం చేయాల్సిన అవసరం ఎంతో ఉంది. ఇక పెట్టుబడుల ఉపసంహరణ లక్ష్యానికి వస్తే 2017సంవత్సరానికి 56,500 కోట్లుగా ఉంది. 19శాతం ప్రాథమిక లక్ష్యం కంటే తక్కువగా ఉంది. 2016లో 69,500 కోట్లుగా నిర్ణయించారు. మొత్తం 36వేల కోట్లు మైనార్టీ వాటాల విక్రయం ద్వారాను, వ్యూహాత్మక వాటా విక్రయం ద్వారా 20,500 కోట్లు రాగలవన్నది అంచనా. బీమా చటాంటల సవరణ చట్టం 2015 ప్రకారం చూస్తే ప్రభుత్వరంగంలోని సాధారణ బీమా కంపెనీలు మూలధనవ నరులు సమీకరించుకునేందుకు వెసులుబాటు ఉంది. ప్రభుత్వ వాటా 51శాతానికి తగ్గకుండా చూస్తూ వాటాలను విక్రయించడం ద్వారా నిధులు సమీకరించవచ్చు. ప్రస్తుతం 100శాతం ఉన్న కంపెనీల్లో బిజినెస్‌ విస్తరణకు, పోటీతత్వం మరింతగా పెంచుకునేందుకు ఈ వాటా విక్రయం ద్వారా నిధులు సమీకరించవచ్చని చట్టం నిర్దేశిస్తోంది. సాధారణ బీమా కంపెనీల అనుబంధ సంస్థలలను 2000 సంవత్సరంలోనే స్వతంత్ర కంపెనీలుగా పునరుద్ధరించారు. 2012లో బీమా నియంత్రణ ప్రాథికార సంస్థ ఐపిఒ మార్గదర్శకాలను విడుదల చేసింది. బీమా కంపెనీల ఆర్ధిక పరిపుష్టిని పరిగణనలోనికి తీసుకుని వాటా విక్రయాలకు అనుమతిస్తామని ఐఆర్‌డిఎఐ వెల్లడించింది. 1973లో సాధారణ బీమా కంపెనీల వ్యాపారాన్ని 1973 జనవరి ఒకటవ తేదీ జాతీయం చేసారు. ఏడు కంపెనీలను నాలుగు కంపెనీలుగా విలీనం చేసారు నేషనల్‌ ఇన్సూరెన్స్‌, న్యూ ఇండియా అస్యూరెన్స్‌, ఓరియంటల్‌ఇన్సూరెన్స్‌,యునైటెడ్‌ ఇండియా ఇన్సూరెన్స్‌ కంపెనీలుగా విభజించారు. జిఐసిఆఫ్‌ ఇండియా 1971లో విలీనం అయి 1973నుంచి వ్యాపారలావ ాదేవీలుప్రారంభించింది. 2000వ సంవత్సరంలో జిఐసి అనుబంధ సంస్థలను స్వతంత్ర కంపెనీలుగా పునర్‌ వ్యవస్థీకరించారు. జిఐసిని కూడా జాతీయస్థాయిలో పునఃబీమా సంస్థగా పటిష్టం చేశారు. 2002లో పార్లమెంటులో జిఐసి నుంచి అనుబంధ సంస్థలను వేరు చేశారు.2005లోనే పార్లమెంటు విదేశీ పెట్టుబడుల వాటాను బీమా కంపెనీల్లో 409శాతానికి పెంచుకునేవిధంగా బిల్లును ఆమోదించింది. అయితే ఇందుకు విదేశీ పెట్టుబడుల ప్రోత్సాహక మండలి అనుమతి అవసరం అవుతుంది. 2016లో ఎన్‌డిఎ ప్రభుత్వం 49శాతం వరకూ విదేశీ పెట్టుబడులు ఆటోమేటిక్‌రూట్‌లో రావచ్చు. ప్రస్తుతం దేశంలో 28 సాధారణ బీమా కంపెనీలున్నాయి. ఎక్స్‌పోర్టు క్రెడిట్‌ గ్యారంటీ కార్పొరేషన్‌ ఆఫ్‌ ఇండియా, భారత వ్యవసాయ బీమా కంపెనీ వంటివాటితో కలిపి ఈ బీమా కంపెనీలు భారీ ఎత్తున లావాదేవీలు నిర్వహిస్తున్నాయి. ఐపిఒలకు వస్తే బీమా కంపెనీలకు నిధులు వెల్లువలా వస్తాయన్నది ప్రభుత్వ భావన కాడంతో సత్వరమే నాలుగు కంపెనీలు కూడా ఐపిఒకు రావచ్చని వినవస్తోంది.